钦定古今图书集成/明伦汇编/氏族典/第579卷 > 《凌迪知万姓统谱》 > 耶律安搏
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律安搏

按《辽史耶律安搏传》：“安搏曾祖岩木，元祖之长子。祖
楚不鲁，为本部夷离堇。父迭里，从太祖讨阻卜、党项
有功。天赞三年，征渤海，俘斩甚众。太祖崩，迭里建言
帝位宜先嫡长，忤旨下狱，加以炮烙，不伏，杀之，籍其
家。安搏幼若成人，居父丧，哀毁过礼。既长，寡言笑，重
然诺，动遵绳矩，事母至孝，以父死非罪，未葬不预宴”
乐。太宗崩，诸将欲立世宗，时安搏直宿卫，诣南、北二
大王计之，乃整军召诸将奉世宗即位。帝立，以安搏
为腹心，总知宿卫，宠任无比。然性太宽，事循苟简，中
外短之。应历三年。或诬与齐王撒葛谋乱，系狱死。
侄撒给，左皮室详稳。